ai4bharat/Pralekha huggingface dataset:
குடியரசுத் தலைவர் செயலகம்
இந்திய செஞ்சிலுவைச் சங்க ஆண்டு பொதுக் கூட்டத்தின் அமர்வுக்கு இந்தியக் குடியரசுத் தலைவர் தலைமை தாங்கினார்
இன்று  ராஷ்டிரபதி பவனின் கலாச்சார மையத்தில் நடைபெற்ற இந்திய செஞ்சிலுவை சங்கத்தின் ஆண்டு பொதுக்கூட்டத்தின் அமர்வுக்கு இந்தியக் குடியரசுத் தலைவர் திரவுபதி முர்மு தலைமை தாங்கினார்.
இந்நிகழ்ச்சியில் பேசிய குடியரசுத் தலைவர், இந்திய பாரம்பரியத்தில் மனிதநேயம் மிக முக்கியமானதாகக் கருதப்படுவதாகவும், இந்திய செஞ்சிலுவைச் சங்கம் 100 ஆண்டுகளுக்கும் மேலாக மக்களுக்குச் சேவை செய்து வருகிறது எனவும் மகிழ்ச்சியுடன் குறிப்பிட்டார். இயற்கை பேரழிவுகள் மற்றும் சுகாதார அவசரநிலைகளின் போது, செஞ்சிலுவைச் சங்கம் நிவாரணப் பணிகள் மூலம் தனது அர்ப்பணிப்பை வெளிப்படுத்தியுள்ளதாகவும் அவர் கூறினார். மனிதகுலத்தின் நன்மைக்காக இந்திய செஞ்சிலுவைச் சங்கம் தொடர்ந்து பணியாற்றும் என்று அவர் நம்பிக்கை தெரிவித்தார்.
இந்திய செஞ்சிலுவைச் சங்கம், நாடு முழுவதும் 100-க்கும் மேற்பட்ட இரத்த தான மையங்கள் மூலம், நாட்டின் இரத்தத் தேவையில் 10 சதவீதத்தை பூர்த்தி செய்து வருவதாகவும் குடியரசுத் தலைவர் சுட்டிக் காட்டினார். இரத்த தானம் தொடர்பான வதந்திகளை போக்கவும், இளைஞர்களை அதிக அளவில் இரத்த தானம் செய்ய விழிப்புணர்வை ஏற்படுத்தவும் செஞ்சிலுவை சங்கத்தின் உறுப்பினர்களை அவர் கேட்டுக் கொண்டார்.
அறிவியல் மற்றும் தொழில்நுட்பத்துறை
விமான பாகங்கள் தயாரிக்க பயன்படும் அலுமினிய உலோக கலவைகளின் திறன் புதிய நடைமுறை மூலம் அதிகரிப்பு: இந்திய விஞ்ஞானிகள் சாதனை
விமான பாகங்கள் தயாரிக்க பயன்படும் அலுமினிய உலோக கலவைகளின் திறனை அதிகரிக்க, சுற்றுச்சூழலுக்கு ஏற்ற புதிய நடைமுறையை இந்திய விஞ்ஞானிகள் உருவாக்கியுள்ளனர்.
விமானங்கள் மற்றும் விண்வெளிப் பொருட்கள், ஜவுளி இயந்திரங்கள் மற்றும் வாகன தயாரிப்பில் அலுமினியம் உலோகக் கலவை அதிகம் பயன்படுத்தப்படுகிறது.
இது அடர்வு குறைவாகவும், பலம் அதிகமாகவும் இருப்பதால், விமான பாகங்கள் தயாரிப்பில் இது அதிகம் பயன்படுத்தப்படுகிறது.
இதன் தேய்மானத்தை தடுத்து பலத்தை அதிகரிக்க சுற்றுச்சூழலுக்கு ஏற்ற நடைமுறையை இந்திய விஞ்ஞானிகள் உருவாக்கியுள்ளனர். உலோக மூலக்கூறின் மீதான ஆக்சைடு பிலிம் தயாரிப்பு முறையில் மின்ரசாயண முறை இதில் உள்ளடங்கியுள்ளது.
இதில் சுற்றுச்சூழலுக்கு ஏற்ற நடைமுறை இருக்க வேண்டும் என்ற தேவை அதிகரித்துள்ளதால், மைக்ரோ-ஆர்க் ஆக்சிடேஷன்  என்ற முறையை மத்திய அரசின் அறிவியல் மற்றும் தொழில்நுட்பதுறையின் ஆராய்ச்சி மற்றும் மேம்பாட்டு மையமான தூள் உலோகம் மற்றும் புதிய பொருட்களுக்கான சர்வதேச ஆராய்ச்சி மையத்தில்  உருவாக்கப்பட்டுள்ளது. இந்த நடைமுறையில் அல்கலைன் எலக்ட்ரோலைட் நடைமுறை உள்ளடங்கியுள்ளது.
இது அலுமினிய பாகங்களின் தேய்மானத்தை தடுக்கிறது.
மேலும் விவரங்களுக்கு https://doi.org/10.1016/j.ijfatigue.2020.105965
Dr L. Rama Krishna, Scientist- ‘F’, Centre for Engineered Coatings & Chairman, Aerospace Working Group of ARCI, Email id: lrama@arci.res.in can be contacted.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725059
------
(Visitor Counter : 914
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 189.81 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,688 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,549 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,51,248 என அதிகரித்துள்ளது.
கடந்த 24 மணி நேரத்தில் 3,545 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.76 சதவீதம் ஆகும்
வாராந்திர பாதிப்பு விகிதம் 0.79 சதவீதம் ஆகும்
இதுவரை மொத்தம் 83.98 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,65,918 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1823122 \
சுற்றுச்சூழல் மற்றும் வனத்துறை அமைச்சகம்
பருவநிலை மற்றும் எரிசக்தி குறித்த பெரிய பொருளாதார நாடுகளின் அமைப்பு கூட்டம்
அமெரிக்க அதிபர் திரு ஜோசப் பைடன் தலைமையில் நடைபெற்ற எரிசக்தி மற்றும் பருவநிலைக்கான முக்கிய பொருளாதார அமைப்பின் மெய்நிகர் கூட்டத்தில் இந்தியாவின் பிரதிநிதியாக மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் கலந்து கொண்டார். இந்தக் கூட்டம் எரிசக்தி பாதுகாப்பை வலுப்படுத்தவும், பருவநிலை நெருக்கடியை சமாளிக்கவும், அதன் மூலம் சிஓபி 27-க்கான உத்வேகத்தை உருவாக்குவதற்கான நடவடிக்கைகளை மேம்படுத்துவதையும் நோக்கமாகக் கொண்டது. இந்தக் கூட்டத்தில் உலகெங்கிலும் உள்ள இருபத்தி மூன்று முக்கிய பொருளாதார நாடுகளின் பிரதிநிதிகள் மற்றும் ஐக்கிய நாடுகள் சபையின் பொதுச்செயலாளர் கலந்து கொண்டனர்.
கூட்டத்தில் பங்கேற்ற தலைவர்கள் அந்தந்த பருவநிலை மாற்ற உறுதிமொழிகளை செயல்படுத்த தாங்கள் எடுத்துக்கொண்ட முயற்சிகளைப் பகிர்ந்து கொண்டனர்.
பருவநிலை மாற்றத்தை எதிர்த்துப் போராடுவதற்கான உலகளாவிய கூட்டு நடவடிக்கைக்கு பங்களிப்பதில் இந்தியாவின் தொடர்ச்சியான அர்ப்பணிப்பு பற்றி திரு பூபேந்தர் யாதவ் விளக்கினார். இந்தியாவின் முன்முயற்சிகள் சர்வதேச சூரியசக்தி கூட்டணி மற்றும் பேரிடர் தடுப்பு உள்கட்டமைப்புக்கான கூட்டணி உட்பட அதன் வரம்புக்கு அப்பாற்பட்ட நடவடிக்கைகளை அவர் எடுத்துரைத்தார்.
இந்தியா ஏற்கனவே 159 ஜிகாவாட் புதைபடிமம் இல்லாத எரிபொருள் அடிப்படையிலான மின் உற்பத்தி திறனை நிறுவியுள்ளது என்று அவர் குறிப்பிட்டார். கடந்த ஏழரை ஆண்டுகளில், இந்தியாவின் நிறுவப்பட்ட சூரிய ஆற்றல் திறன் 18 மடங்கு அதிகரித்துள்ளது.
இந்தியாவின் வருடாந்திர தனிநபர் உமிழ்வுகள் உலக சராசரியில் மூன்றில் ஒரு பங்கு மட்டுமே என்றும் அதன் ஒட்டுமொத்த உமிழ்வுகள் 4 சதவிகிதத்திற்கும் குறைவாகவே உள்ளது என்றும் திரு யாதவ் குறிப்பிட்டார். ஆனால் இந்தியாவின் பருவநிலை இலக்குகள் லட்சியமானது,உலகளாவிய நன்மைக்கான அதன் உறுதிப்பாட்டை பிரதிபலிக்கிறது என்று அவர் தெரிவித்தார்.
புவி வெப்பமடைதல் நம்மை எச்சரிக்கும் நிலையில், சர்வதேச ஒத்துழைப்பு, வெற்றிக்கான திறவுகோலை வைத்திருக்கிறது. அதே சமயம், எந்தவொரு நாடும் தனியாக இந்தப் பயணத்தை மேற்கொள்ள முடியாது என்றும் அவர் குறிப்பிட்டார். சரியான புரிதல், சரியான சிந்தனை மற்றும் கூட்டு நடவடிக்கை ஆகியவை அடுத்த அரை நூற்றாண்டுக்கு நமது பாதையை அமைக்க வேண்டும். அனைத்து நாடுகளும் உலகளாவிய கார்பன் பட்ஜெட்டில் நியாயமான பங்கைக் கடைப்பிடிக்க வேண்டும் எனஅமைச்சர் வலியுறுத்தினார்.
கிளாஸ்கோ சிஓபி 26 மாநாட்டில் பிரதமர் திரு நரேந்திர மோடி குறிப்பிட்ட சுற்றுச்சூழலுக்கான வாழ்க்கை முறை குறித்து உலக அளவிலான இயக்கத்தை இந்த அமைப்பின் உறுப்பு நாடுகள் தொடங்க வேண்டும் என்று மத்திய அமைச்சர் வலியுறுத்தினார்.
•••••••••••••
(Visitor Counter : 141
பிரதமர் அலுவலகம்
பிரதமர் திரு நரேந்திர மோடி, இன்று ரஷ்யா அதிபர் திரு விளாடிமர் புட்டீனுடன் தொலைபேசியில் உரையாடினார்
பிரதமர் திரு நரேந்திர மோடி, ரஷ்யா அதிபர் திரு விளாடிமர் புட்டீனுடன் இன்று தொலைபேசியில் உரையாடினார்.
ரஷ்ய அதிபரின் பிறந்தநாளை முன்னிட்டு பிரதமர் அவருக்கு தமது வாழ்த்துகளை தெரிவித்தார்.
திரு விளாடிமர் புட்டீனுடனான தமது நீண்ட கால நட்பை நினைவுகூர்ந்த பிரதமர் திரு நரேந்திர மோடி, இரு நாடுகளிடையேயான நல்லுறவை மேம்படுத்த அவர் எடுத்துவரும் முயற்சிகளை பிரதமர் பாராட்டினார்.
கொவிட்-19 காரணமாக இரு நாடுகளும் சந்தித்து வரும் சவால்கள் குறித்து இரு நாட்டுத் தலைவர்களும் வரும் நாட்களில் கலந்தாலோசிப்பதாக தெரிவித்தனர். நாட்டில் இயல்புநிலை திரும்பியவுடன் அதிபர் விளாடிமிர் புட்டீனை இந்தியாவிற்கு வருமாறு பிரதமர் திரு நரேந்திர மோடி அழைப்பு விடுத்தார்.
பெட்ரோலியம் மற்றம் இயற்கை எரிவாயு அமைச்சகம்
திரு. தர்மேந்திர பிரதானை மியான்மரின் கட்டுமானம், மின்சாரம் மற்றும் எரிசக்தித் துறை அமைச்சர் சந்தித்தார்
மத்திய பெட்ரோலியம் மற்றும் இயற்கை எரிவாயு, திறன் மேம்பாடு, தொழில்முனைவோர் துறை அமைச்சர் திரு. தர்மேந்திர பிரதான், மியான்மரின் கட்டுமானம், மின்சாரம் மற்றும் எரிசக்தித் துறை அமைச்சர் திரு. ஊ வின் காய்ங்-கை சந்தித்தார். சர்வதேச சூரிய மின்சக்தி கூட்டணியின் முதலாவது பொதுச் சபையில் பங்கேற்பதற்காக மியான்மர் அமைச்சர் இந்தியாவுக்கு அரசுமுறை பயணம் மேற்கொண்டார்.
இந்த சந்திப்பின் போது, பெட்ரோலியத்துறையில் இருதரப்பு பணிகள் சம்பந்தமாக இரு அமைச்சர்களும் விவாதித்தனர். எண்ணெய் கண்டுபிடிப்பு மற்றும் உற்பத்தித் துறையில் மியான்மரில் இந்திய நிறுவனங்களால் செய்யப்பட்டுள்ள தற்போதைய மற்றும் எதிர்கால முதலீடுகள் பற்றி அவர்கள் விவாதித்தனர்.
மியான்மரில் பெட்ரோலிய பொருட்களுக்கான சுத்திகரிப்பு, சேகரிப்பு, விநியோகம் மற்றும் சந்தைப்படுத்துதல் உள்ளிட்ட துறைகளில் பங்கேற்பது பற்றிய இந்தியாவின் ஆர்வத்தை திரு. பிரதான் பகிர்ந்து கொண்டார். பெட்ரோலியத் துறையில் பயிற்சி மற்றும் திறன் உருவாக்கத்தில் மியான்மருக்கு உதவி செய்யும் ஆலோசனைகளையும் அவர் முன்வைத்தார்.
பெட்ரோலியத் துறையில் இருதரப்புப் பணிகளை மேலும் வலுப்படுத்துவதற்கான பணிகளில் ஆர்வத்தையும், இதனை இருநாடுகளுக்கு இடையேயான ஒத்துழைப்பின் முக்கிய பகுதிகளில் ஒன்றாக மாற்ற வேண்டும் என்பதையும் அமைச்சர்கள் வெளிப்படுத்தினர்.
அறிவியல் மற்றும் தொழில்நுட்பத்துறை
அமேரி பனி அடுக்கு  விரிவாக்கம் காரணமாக காலநிலைக்கு பெரும் பாதிப்பு ஏற்படுமென என்சிபிஓஆர் ஆய்வில் எச்சரிக்கப்பட்டுள்ளது
அண்டார்டிகாவில் உள்ள அமேரி பனி அடுக்கு எல்லைகள் 2016 ஆம் ஆண்டில் இருந்ததைத் காட்டிலும், 2021 ஆம் ஆண்டில் 24% விரிவாக்கம் அடையும் என்றும், 2026 ஆம் ஆண்டில் மேலும் 24% விரிவாக்கம் அடையும் என்றும் துருவ மற்றும் பெருங்கடல் ஆராய்ச்சி தேசிய மையம்  கணித்துள்ளது. என்சிபிஓஆரின் இந்த கணிப்பானது, ஏஐஎஸ் முழுவதிலும் 60,000 சதுர கிமீ பரப்பளவையும் செயற்கைகோள் மூலமாக 16 ஆண்டுகளாக கண்காணித்து பெறப்பட்ட புள்ளி விவரங்களை அடிப்படையாக கொண்டது. இந்த ஆய்வு, கடல் மற்றும் வளிமண்டல பகுதிகளில் ஏற்படும் தற்போதைய மாற்றங்களை சிறப்பாக புரிந்து கொள்ள உதவும் என விஞ்ஞானிகள் நம்பிக்கை தெரிவித்துள்ளனர்.
இந்த ஆய்வில் ஈடுபட்டுள்ள என்சிபிஓஆர்-இன் மூத்த விஞ்ஞானி டாக்டர் அவினாஷ் குமார், 2001 முதல் 2016 ஆம் ஆண்டு வரையிலான என்சிபிஓஆர் ஆய்வைப் பற்றி கூறுகையில், ‘‘புவி வெப்பமடைதல் சூழலின் பின்னணியில், முன்னறிவிக்கப்பட்ட பனி அடுக்குகளின் விரிவாக்கம் சரியான அளவிற்கு நெருக்கமாக ஒத்துப் போகிறது என்பதை ஆய்வு வெளிப்படுத்தி உள்ளது. மேலும், கடந்த காலத்தின் புனரமைப்பு, கடல் வெப்ப ஏற்ற இறக்கத்தின் எதிர்கால செயல்பாட்டின் முன்கணிப்பு மற்றும் அண்டார்டிக் அமேரி பனி அடுக்கின் வெகுவான மாற்ற அளவு ஆகியவற்றை தீர்மானிப்பதற்கும், சரிபார்ப்பதற்கும் செயற்கைகோள் கணிப்பு மற்றும் புள்ளிவிவர நுட்ப முறைகள் சரியாக இருப்பதையும் இந்த ஆய்வு தெளிவாக நிரூபித்துள்ளது. காலநிலை மாற்ற விளைவுகள் மற்றும் அதனை கண்காணிப்பதற்கும் அளவிடுவதற்கும் முக்கியமான சில முறைகள் இவை. உலகளாவிய காலநிலை மாற்றத்தின் பிரதிபலிப்பு, நிலையான சுற்றுச்சூழல் நிர்வாகத்திற்கான கண்காணிப்பு ஆகியவற்றைப் புரிந்துகொள்வதற்கு இந்த ஆய்வுகள் அவசியம் என்பதால் வேறு இடங்களிலும் இந்த செயல்முறைகள் மேற்கொள்ளப்படலாம்’’ என்றார்.
(Visitor Counter : 148
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.47 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.47 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.18 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810116
உள்நாட்டு விமானப் போக்குவரத்து அமைச்சகம்
சுதந்திரப் போராட்ட தியாகிகளுக்கு அஞ்சலி செலுத்துவதற்காக குவாலியரில் உள்ள மகாராணி லக்ஷ்மி பாய் கி சத்ரிக்கு திரு ஜோதிர் ஆதித்ய சிந்தியா விஜயம்
விடுதலையின் அமிர்தப் பெருவிழா மற்றும் பிரிவினை கொடுமை நினைவு தினத்தையொட்டி, குவாலியரில் உள்ள மகாராணி லக்ஷ்மி பாய் கி சத்ரியில் சிவில் விமான போக்குவரத்து மற்றும் எஃகு துறை அமைச்சர் திரு ஜோதிர் ஆதித்ய சிந்தியா புகைப்பட கண்காட்சியை தொடங்கி வைத்து பல்வேறு நிகழ்ச்சிகளுக்கு தலைமை தாங்கினார்.
இந்நிகழ்ச்சியில் மத்தியப் பிரதேச அரசின் எரிசக்தித் துறை அமைச்சர் திரு பிரதுமான் சிங் தோமர், குவாலியர் நாடாளுமன்ற உறுப்பினர் திரு விவேக் நாராயண் ஷெஜ்வால்கர் உள்ளிட்டோர் கலந்து கொண்டனர்.
இந்நிகழ்ச்சியில் பேசிய சிவில் விமான போக்குவரத்து துறை அமைச்சர், “வரலாற்றில் எந்த ஒரு நாட்டின் மீதும் படையெடுக்காத ஒரே நாடு இந்தியா மட்டுமே, ஆனால் பல வெளிநாட்டு படையெடுப்புகளை சந்தித்துள்ளது. இந்தப் படையெடுப்புகளுக்கு அடிபணிவதற்குப் பதிலாக, இந்திய மக்கள் எப்பொழுதும் துணிச்சலையும், தீரத்தையும் வெளிப்படுத்தி, எந்த ஒரு அந்நிய சக்தியையும் நம் நிலத்தில் குடியேற அனுமதிக்கவில்லை. நமது தேசியக் கொடி நமது தியாகத்தின் சின்னம், நமது கலாச்சார மேலாதிக்கம் மற்றும் நமது நாட்டின் பன்முகத்தன்மைக்கு சிறந்த எடுத்துக்காட்டு. நாம் நாளை 75வது சுதந்திர தினத்தை கொண்டாட உள்ளோம், மேலும் ஒவ்வொரு குடிமகனும் இந்தியாவை மீண்டும் சிறந்ததாக மாற்ற உறுதிமொழி எடுக்க வேண்டும்’’ என்று கூறினார்.
பிரதமர் அலுவலகம்
ஆயுஷ்மான் பாரத் திட்டத்தின்கீழ் 50 லட்சத்திற்கும் மேற்பட்டோர் பயனடைந்துள்ளனர்
ஆயுஷ்மான் பாரத் திட்டத்தின்கீழ், 50 லட்சத்திற்கும் மேற்பட்ட மக்கள் பயன் அடைய செய்ததன் மூலம், இந்தியா பெரும் மைல்கல்லை எட்டியுள்ள நிலையில், சுகாதாரத் துறையில் மேற்கொள்ளப்பட்டு வரும் முயற்சிகளுக்கு பிரதமர் திரு நரேந்திர மோடி பாராட்டுத் தெரிவித்துள்ளார்.
“ஆரோக்கியமான இந்தியாவை உருவாக்கும் பயணத்தில் ஒரு முக்கிய மைல்கல்! ஆயுஷ்மான் பாரத் திட்டத்தின் பலனாக ஒரே ஆண்டில் 5 லட்சத்திற்கும் மேற்பட்ட மக்கள் இலவச சிகிச்சை பெற்றுள்ளனர். நோய்களை குணப்படுத்தியது தவிர, இத்திட்டம் ஏராளமான இந்தியரையும் பெருமிதம் அடைய செய்துள்ளது”.
|
|
ஆரோக்கியமான இந்தியாவை உருவாக்கும் பயணத்தில் ஒரு முக்கிய மைல்கல்!
ஆயுஷ்மான் பாரத் திட்டத்தின் பலனாக ஒரே ஆண்டில் 5 லட்சத்திற்கும் மேற்பட்ட மக்கள் இலவச சிகிச்சை பெற்றிருப்பது ஒவ்வொரு இந்தியரையும் பெருமிதம் அடைய செய்துள்ளது. நோய்களை குணப்படுத்தியது தவிர, இத்திட்டம் ஏராளமான இந்தியர்களுக்கு அதிகாரம் அளித்துள்ளது.
@narendramodi
சரியாக ஓராண்டுக்கு முன்பு 2018 ஆம் ஆண்டில் தொடங்கப்பட்ட உலகின் மாபெரும் மருத்துவக் காப்பீட்டுத் திட்டமான ஆயுஷ்மான் பாரத், நாட்டில் உள்ள 10.74 கோடிக்கும் மேற்பட்ட ஏழை மக்களுக்கு மருத்துவ வசதிகள் எளிதில் கிடைக்க வழிவகை செய்துள்ளது.
ஆயுஷ்மான் பாரத் பிரதமரின் ஜன் ஆரோக்கியா திட்டத்தின்கீழ், 16,085 மருத்துவமனைகள் இதற்கான பட்டியலில் சேர்க்கப்பட்டு, 10 கோடிக்கும் மேற்பட்ட மின்னணு அட்டைகள் வழங்கப்பட்டுள்ளன.
ஆயுஷ்மான் பாரத் திட்டத்தின்கீழ், ஏறத்தாழ 17,150 சுகாதாரம் & நலவாழ்வு மையங்கள் செயல்பாட்டிற்கு வந்துள்ளன.
சிறப்பு சேவைகள் மற்றும் கட்டுரைகள்
ஒருங்கிணைந்த பட்டதாரி நிலைத் தேர்வு, 2023
ஒருங்கிணைந்த பட்டதாரி நிலைத்தேர்வு 2023-ஐ கணினி அடிப்படையில் மத்திய பணியாளர் தேர்வாணையம் நடத்தவுள்ளது.
தென் பிராந்தியத்தில் மொத்தம் 3,03,349 பேர் தேர்வு எழுத அனுமதிக்கப்படுகின்றனர். 20 மையங்களில் 26 இடங்களில் 14.07.2023 முதல் 27.07.2023 வரை பத்து நாட்கள் தேர்வு நடைபெற உள்ளது. தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, வேலூர் ஆகிய இடங்களிலும், புதுச்சேரி யூனியன் பிரதேசங்களிலும் தேர்வு நடைபெற உள்ளன. ஆந்திரப்பிரதேசத்தில் குண்டூர், கர்னூல், ராஜமுந்திரி, திருப்பதி, விசாகப்பட்டினம், விஜயவாடா, காக்கிநாடா, சிரலா, விஜயநகரம்; தெலங்கானாவில் ஹைதராபாத், வாரங்கல், கரீம்நகர் ஆகிய இடங்களிலும் தேர்வு நடைபெற உள்ளன.
காலை 9 மணி முதல் 10 மணி வரையும், முற்பகல் 11.45 மணி முதல் நண்பகல் 12. 45 மணி வரையும், பிற்பகல் 2.30 மணி முதல், 3.30 மணி வரையும், மாலை 5.15 மணி முதல் 6.15 மணி வரையும் நான்கு கட்டங்களாக தேர்வுகள் நடத்தப்படும்.
தேர்வு நடைபெறும், 4 நாட்களுக்கு முன்பாக தேர்வுக் கூட அனுமதி சீட்டை ஆணையத்தின் இணையதளத்தின் மூலம் பதிவிறக்கம் செய்துகொள்ளலாம். தேர்வுக்கூட அனுமதி சீட்டு மற்றும் அசல் அடையாள ஆவணமின்றி, தேர்வுக்கு அனுமதிக்கப்படமாட்டார்கள்.
இத்தகவலை மத்திய பணியாளர் தேர்வாணைய மண்டல இயக்குநர் திரு கே நாகராஜா தெரிவித்துள்ளார்.
மத்திய அமைச்சரவை
சைனிக் பள்ளி சங்கத்துடன் அரசு மற்றும் தனியார் துறையைச் சேர்ந்த 100 பள்ளிக்கூடங்களுக்கு இணைப்பு வழங்க மத்திய அமைச்சரவை ஒப்புதல்
புதிய கல்விக் கொள்கைக்கு ஏற்ப செயல்படும் விதமாக, குழந்தைகள் நாட்டின் கலாச்சாரம் மற்றும் பாரம்பரியம், நற்பண்புகளுடன் கூடிய வலுவான தலைமைப் பண்பு, நல்லொழுக்கம், தேசக் கடமைப் பற்றிய உணர்வு மற்றும் தேசப்பற்று குறித்து பெருமிதம் அடையத்தக்க வகையில், நன்மதிப்பு சார்ந்த கல்வியில் கூடுதல் கவனம் செலுத்த மத்திய அரசு முடிவு செய்துள்ளது.
பிரதமர் திரு.நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில், சைனிக் பள்ளிகளில் தற்போதைய செயல்பாட்டு விதத்தில், முழுமையான மாற்றத்தை ஏற்படுத்த பாதுகாப்பு அமைச்சகத்தின் சைனிக் பள்ளிகள் சங்கத்தின் கீழ் இணைப்பு பெற்ற சைனிக் பள்ளிகளை தொடங்கும் திட்டத்திற்கு ஒப்புதல் அளிக்கப்பட்டது.
இந்தப் பள்ளிகள், பாதுகாப்பு அமைச்சகத்தின் கட்டுப்பாட்டில் தற்போது இயங்கி வரும். சைனிக் பள்ளிகளிலிருந்து மாறுபட்டு, தனித்தன்மையுடன் செயல்படும். முதற்கட்டமாக, மாநிலங்கள்/ தன்னார்வ தொண்டு நிறுவனங்கள்/ தனியாரை பங்குதாரர்களாக இணைத்து 100 பள்ளிகளுக்கு இணைப்பு வழங்கப்பட உள்ளது.
தகவல் மற்றும் ஒலிபரப்பு அமைச்சகம்
சமுதாயத்தில் இருந்து புறந்தள்ளப்பட்டுள்ள மக்களுக்கு நமது உண்மையான கவனமும், அக்கறையும் தேவை: தேன் இயக்குநர் கணேஷ் விநாயக்
“ஒருவரது அன்புக்குரியவரின் உடலை அவர்களது தொலைதூர கிராமத்திற்கு எடுத்து செல்ல பணம் கேட்கிறார் மருத்துவமனையின் அவசர ஊர்தி ஓட்டுநர். அவரது கோரிக்கையை நிறைவேற்ற முடியாத அந்த நபர், உடலை தனது தோளில் சுமந்து கொண்டே இறுதி சடங்குகளுக்காக கிராமத்தை நோக்கி செல்கிறார். நெஞ்சைத் தொடும் உண்மை கதை இது. அந்த நபரும், அவரது மகளும் எதிர்கொள்ளும் மன அழுத்தங்களை சமூகம் புரிந்துகொள்ள வேண்டும்.”
மேற்கண்ட உணர்வுப்பூர்வமான வார்த்தைகளை தேன் திரைப்படத்தின் இயக்குநர் கணேஷ் விநாயக் கூறினார். 51-வது இந்திய சர்வதேச திரைப்பட விழாவில் பத்திரிகையாளர்கள் சந்திப்பு ஒன்றில் அவர் இவ்வாறு கூறினார். 51-வது இந்திய சர்வதேச திரைப்பட விழாவின் இந்திய பனோரமாவிலும், சர்வதேச போட்டி பிரிவிலும் அவரது படம் இடம் பெற்றது.
நீலகிரி காட்டில் உள்ள குறிஞ்சிக்குடி என்னும் மலை கிராமத்தில் வாழும் வேலு என்னும் தேனீ வளர்ப்பாளரின் கதையை தேன் கூறுகிறது.
இப்படத்தை எடுக்க தன்னை தூண்டிய விஷயங்கள் குறித்து பேசிய விநாயக், “இது உண்மை சம்பவங்களை அடிப்படையாகக் கொண்டது. தமிழ்நாட்டின் தேனி மாவட்டத்தில் வாழும் முத்துவன் பழங்குடியினரில் சிலருக்கு நடந்தவற்றை அடிப்படையாகக் கொண்டு இந்த கதை எழுதப்பட்டது.
அவர்களது அனுபவங்கள் என்னை பாதித்து, அடிப்படை வசதிகள் கூட இல்லாமல் மலைப் பகுதியில் வாழும் சிறிய சமூகத்தை குறித்து என்னை எழுதத் தூண்டின. ஒழுங்கான சாலைகள், மருத்துவமனைகள், பள்ளிகள் அல்லது இதர அடிப்படை வசதிகள் எதுவும் அவர்களுக்கு இல்லை.”
மேலும் பேசிய அவர், “சமுதாயத்தில் இருந்து புறந்தள்ளப்பட்ட இனத்தின் கதையை வெளிக்கொண்டு வர நான் முயற்சித்துள்ளேன். போக்குவரத்து கூட இல்லாமல் அவர்கள் கடினமான மலைப்பகுதிகளில் வாழ்கிறார்கள். நாட்டில் உள்ள இதர பழங்குடியினரின் நிலைமை குறித்து எனக்கு தெரியாத போதிலும், முத்துவன் பழங்குடியினரைப் போன்றே அவர்களும் துன்பங்களை அனுபவிப்பார்கள் என நான் நினைக்கிறேன்,” என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691208
உள்துறை அமைச்சகம்
தேசியப் பேரிடர் மேலாண்மை ஆணையத்தின்  14-வது அமைப்பு தின நிகழ்ச்சியை மத்திய உள்துறை இணையமைச்சர் திரு. கிரண் ரிஜிஜூ தொடங்கி வைத்தார்
தேசியப் பேரிடர் மேலாண்மை ஆணையத்தின் 14-வது அமைப்பு தின நிகழ்ச்சியை மத்திய உள்துறை இணையமைச்சர் திரு. கிரண் ரிஜிஜூ இன்று  புதுதில்லியில் தொடங்கி வைத்தார். இந்த ஆண்டுக்கான அமைப்பு தின மையப் பொருள் “பேரிடர்களுக்கு முன்கூட்டியே எச்சரிக்கை” என்பதாகும்.
இந்த நிகழ்ச்சியில் தொடக்க உரையாற்றிய திரு. ரிஜிஜூ, பேரிடர் மேலாண்மைக்கான பாதையில் மாற்றத்தை என்.டி.எம்.ஏ. ஏற்படுத்தி உள்ளது. பேரிடரைத் தடுக்க முடியும் என்பது அதன் நிலையாகும் என்றார். மிகப் பரந்த நிலப்பரப்பையும் அதிகமான மக்கள் தொகையையும் கொண்ட ஜனநாயக நாட்டில் பேரிடர்கள் மேலாண்மைக்கு நாம் வெகு தூரம் செல்ல வேண்டியிருக்கும்; பேரிடர் ஆபத்து குறைப்புக்கு இந்தியா மேற்கொள்ளும் முயற்சிகளை உலகம் புறக்கணித்துவிட முடியாது என்றும் அவர் கூறினார். பேரிடர் மேலாண்மையில் இந்தியா முன்னிலைப் பாத்திரம் வகிப்பதாக அவர் தெரிவித்தார். பேரிடர்களுக்கு எதிரான யுத்தத்தில், பேரிடர் குறித்த விழிப்புணர்வை அதிகப்படுத்துவதும், முன்கூட்டியே எச்சரிக்கும் அமைப்பு முறையை மேம்படுத்துவதும் பாதி வெற்றியை அளிக்கும் என்பதை அவர் வலியுறுத்தினார். பேரிடரால் அதிகம் சேதமடையாத நாடாக இந்தியாவை மாற்றுவதற்கு பிரதமர் திரு. நரேந்திர மோடி சிறப்பு கவனம் செலுத்தி வருகிறார் என்று அமைச்சர் கூறினார்.
நுகர்வோர் நலன், உணவு மற்றும் பொது விநியோகம் அமைச்சகம்
எத்தனால் வடிதிறனை அதிகரிக்க, மாநிலங்கள் மற்றும் தொழிற்துறை சங்கங்களுடன் உணவு மற்றும் பொது விநியோகத்துறை ஆலோசனை கூட்டம்
2022ம் ஆண்டுக்குள், 10 சதவீத எத்தனால் கலந்து பெட்ரோல், 2025-ம் ஆண்டுக்குள் 20 சதவீத எத்தனால் கலந்த பெட்ரோல் விநியோகிக்க மத்திய அரசு இலக்கு நிர்ணயித்துள்ளது. வேளான் பொருளாதாரத்தை ஊக்குவிக்கவும், பெட்ரோலியப் பொருட்கள் இறக்குமதியை குறைக்கவும், காற்று மாசுவை குறைக்கும் நோக்கில் இந்த இலக்கு நிர்ணயிக்கப்பட்டுள்ளது.
எத்தனால் தேவையை நிறைவேற்ற, எத்தானல் வடிதிறைனை அதிகரிப்பதற்கான நிதியுதவி திட்டத்தையும் அரசு அறிவித்தது. கரும்பு, இந்திய உணவு கழகத்திடம் உள்ள அரிசி, சோளம் ஆகியவற்றிலிருந்து முதலாம் தலைமுறை எத்தனாலை உற்பத்தி செய்வதற்கான வடிசாலைகளை அமைப்பதற்கான அறிவிப்பை மத்திய அரசு கடந்த ஜனவரி 14ம் தேதி வெளியிட்டது.
இதில் தொழில்நிறுவனங்கள் அதிகளவில் பங்கேற்கவும், மாநில அரசுகளின் ஒத்துழைப்பை உறுதி செய்வதற்கான ஆலோசனைக் கூட்டம் உணவு மற்றும் பொதுவிநியோகத் துறை செயலாளர் தலைமையில், கடந்த 27-ம் தேதி காணொலிக் காட்சி மூலம் நடந்தது. இந்த கூட்டத்தில், மாநில அரசுகள், தொழில்துறை சங்கங்கள் மற்றும் சம்பந்தப்பட்ட அரசு துறைகள் இத்திட்டத்தின் முழு விவரங்களை தெரிவித்தன. அப்போதுதான், மாநிலங்களில் உள்ள தொழில் முனைவோர்கள், சங்கங்கள், இத்திட்டத்தின் பயன்களை பெற முடியும்.
இந்த திட்டத்திற்கான வடி ஆலைகளை அமைப்பதற்கான நிலம், சுற்றுச்சூழல் அனுமதி ஆகியவற்றை விரைவில் வழங்கும்படி மாநிலங்கள் கேட்டுக் கொள்ளப்பட்டுள்ளன.
இதற்கான வழிகாட்டுதல் குழுவை, ஒவ்வொரு மாநிலமும் தலைமை செயலாளர் தலைமையில் அமைக்க வேண்டும் என ஆலோசனை வழங்கப்பட்டது.
எத்தனால் கலந்த பெட்ரோல் திட்டத்தின், பயன்கள் குறித்து இந்த கூட்டத்தில் விளக்கப்பட்டது. நாட்டில் கூடுதலாக உள்ள 60 லட்சம் டன் சர்க்கரை, எத்தனால் தயாரிப்புக்கு பயன்படுத்தப்படும். இதன்மூலம் கிடைக்கும் வருவாய், கரும்பு விவசாயிகளின் நிலுவைதொகையை சரியான நேரத்தில் வழங்க சர்க்கரை ஆலைகளுக்கு உதவியாக இருக்கும். கூடுதலாக 135 லட்சம் டன் உணவு தானியங்களை எத்தனால் தயாரிப்புக்கு பயன்படுத்தும்போது, விவசாயிகளின் வருவாயை அதிகரிக்க உதவும். வடிஆலைகளை அமைக்க, தொழில் முனைவோர்கள் செய்யும் முதலீடு மூலம் ஊரக பகுதிகளில் வேலைவாய்ப்பை உருவாக்க உதவும். கச்சா எண்ணெய் இறக்குமதி குறைப்பின் மூலம், பெட்ரோலியத்துறையில் இந்தியா தற்சார்பு நிலையை அடைய முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693136
(Visitor Counter : 155
கப்பல் போக்குவரத்து அமைச்சகம்
இந்திய கடற்படை வீரர்கள் வணிக கப்பலில் பணிபுரிவதற்கான புரிந்துணர்வு ஒப்பந்தம், கப்பல் போக்குவரத்துத் துறை தலைமை இயக்குனர் மற்றும் இந்திய கடற்படையிடையே கையெழுத்தாகியுள்ளது
மத்திய அரசின் துறைமுகங்கள், கப்பல் போக்குவரத்து மற்றும் நீர்வழி போக்குவரத்து அமைச்சகத்தின்கீழ் இயங்கும் கப்பல் போக்குவரத்துத் துறை தலைமை இயக்குனர் 20 ஜூன் 2022 அன்று பிறப்பித்த உத்தரவில், இந்திய கடற்படை வீரர்களை கடல் வாணிப தொழிலுக்கு மாற்றுவதற்கான 16 திட்டங்கள் விளக்கப்பட்டுள்ளன. இந்திய கடற்படையுடன் நடத்தப்பட்ட விரிவான ஆலோசனைக்கு பிறகு இந்த மாற்றுத்திட்டங்கள் வகுக்கப்பட்டன.
ஓய்வு பெற்ற இந்திய கடற்படை வீரர்கள், வணிக கப்பல்களில் பணியாற்றுவதற்கான தகுதி சான்றிதழ்களை பெற்று, கடல் வாணிபத் துறையில் பணிபுரிய சுமூகமாக மாற்றுவதற்கு இந்த திட்டங்கள் வகை செய்கிறது.
இந்த திட்டத்தை நிறைவேற்றுவதற்கான புரிந்துணர்வு ஒப்பந்தத்தில் கடற்படையின் வைஸ் அட்மிரல் தினேஷ் கே திரிபாதியும், கப்பல் போக்குவரத்துத்துறை தலைமை இயக்குனரகம் சார்பில் அதன் தலைமை இயக்குனர் திரு அமிதாப்குமாரும் கையெழுத்திட்டுள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1835911
சிறப்பு சேவைகள் மற்றும் கட்டுரைகள்
மியான்மர் ஏர்வேஸ் இன்டர்நேஷனல் சென்னைக்கும் யாங்கூனுக்கும் இடையே புதிய விமான சேவையை தொடங்கியுள்ளது
மியான்மர் ஏர்வேஸ் இன்டர்நேஷனல், சென்னை விமான நிலையம் மியான்மரில் உள்ள யாங்கூன் இடையே புதிய விமான சேவையை இன்று முதல் அறிமுகப்படுத்தியுள்ளது. சென்னை விமான நிலைய இயக்குநர் திரு எஸ்.எஸ். ராஜூ, மியான்மர் கௌளரவ தூதர் பேராசிரியர் ஜே. ரங்கநாதன் ஆகியோர் குத்துவிளக்கேற்றி புதிய விமான சேவையைத் தொடங்கி வைத்தனர். 2023 ஆம் ஆண்டு, அண்டை நாடுகளான இந்தியாவுக்கும் மியான்மருக்கும் இடையிலான 75 ஆண்டுகால நட்புறவைக் குறிக்கிறது.
சனிக்கிழமைகளில் இயக்கப்படும் மியான்மர் ஏர்வேஸ் விமானம் யாங்கூனில் இருந்து 0800மணிக்கு புறப்பட்டு 1015 மணிக்கு சென்னை வந்து 1115 மணிக்கு சென்னையில் இருந்து புறப்பட்டு 1515மணிக்கு  யாங்கூன் சென்றடையும். 6 வணிக வகுப்பு இருக்கைகள் மற்றும் 92 பொருளாதார வகுப்பு இருக்கைகள் என மொத்தம் 98 இருக்கைகளை இந்த விமானம் கொண்டுள்ளது.
சென்னைக்கு வந்த தொடக்க விமானத்திற்கு வழக்கமான நீர் பீரங்கி வணக்கம் செலுத்தப்பட்டது. சென்னைக்கு முதலில் வந்த விமானத்தில் 48 பயணிகள் இருந்தனர், 70 பயணிகள் யாங்கூனுக்கு புறப்பட்டனர். புதிய விமான இணைப்பு இரு நாடுகளின் வர்த்தகம், சுற்றுலாத் துறைகளில் பரஸ்பரம் பயனடைவதையும் மேம்படுத்துவதையும் நோக்கமாகக் கொண்டுள்ளது. இந்த புதிய சேவை தொடங்கப்பட்டதன் மூலம், சென்னையிலிருந்து செல்லும் பயணிகள், வளமான கலாச்சாரப் பாரம்பரியம், பிரமிக்க வைக்கும் இயற்கை காட்சிகள் மற்றும் சுவையான உணவு வகைகளுக்கு பெயர் பெற்ற யாங்கூனுக்கு இப்போது எளிதாகவும் வசதியாகவும் பயணிக்கலாம்.
பிரதமர் அலுவலகம்
எல்லைப் பாதுகாப்புப் படையின் உள்கட்டமைப்பு தரம் உயர்த்தப்பட்டிருப்பதற்கு பிரதமர் பாராட்டு
மத்திய உள்துறை அமைச்சர் திரு அமித் ஷா வெளியிட்டுள்ள ட்விட்டர் பதிவில், நான்கு கூட்டுப் படைப் பிரிவுகள் தொடங்கப்பட்டிருப்பதன் மூலம் எல்லைப் பாதுகாப்புப் படையை பலப்படுத்தப்படுவதாக கூறியுள்ளார். ரூ.108.3 கோடி மதிப்பில் இரண்டு குடியிருப்பு வளாகங்கள் மற்றும் அதிகாரிகளுக்கான ஒரு உணவகம் உள்ளிட்ட திட்டங்கள் தொடங்கப்பட்டுள்ளன.
இந்த ட்விட்டர் பதிவுக்கு பதிலளித்து, பிரதமர் திரு நரேந்திர மோடி வெளியிட்டுள்ள ட்விட்டர் பதிவில் கூறியிருப்பதாவது:
“நமது எல்லைப் பாதுகாப்பு பலம் பெறுவதுடன், துணிச்சல் மிகுந்த எல்லைப் பாதுகாப்புப்படை வீரர்களின் வாழ்க்கைத்தரமும் உயரும்”.